als_Latn dik_Latn sag_Latn
18.11.2012, - E Diel
Ministri Buja takon mësues dhe studentë shqiptarë në Suedi e Danimarkë
Ministri i Arsimit, Shkencës dhe Teknologjisë, z. Ramë Buja, ka qëndruar në Suedi dhe Danimarkë për një vizitë zyrtare dy-ditore.
Gjatë kësaj vizite, ministri Buja vizitoi shkollën shqipe në Suedi, ku u takua me mësuesit e mësimit plotësues dhe me studentë shqiptarë që studiojnë në këtë shtet.
Ministri Buja tha se përkrah fuqishëm idenë për institucionalizimin e mësimit plotësues në diasporë, ndërkaq përmendi shumë të arritura në drejtim të përmirësimit të gjendjes së mësimit shqip në diasporë, duke ofruar një pasqyrë statistikore për mësimin plotësues në diasporë sipas të dhënave që ka MAShT.
"Janë bërë përpjekje që shkolla shqipe e mësimit plotësues në diasporë të institucionalizohet", tha ministri Buja, i cili ka përmendur se Ministria e Arsimit tashmë ka nxjerrë Udhëzimin Administrativ për shkollat e mësimit plotësues në gjuhën amëtare në diasporë nr.10.2011, ndërkaq sugjeroi që mësimi plotësues që organizohet në diasporë të jetë në përputhje të plotë me legjislacionin përkatës të shtetit ku mbahet mësimi.
Ministri Buja dhe ministri i Diasporës, Ibrahim Makolli, dje janë takuar me kryetaren e komunës së Halmstadit në Suedi, nga e cila
janë njoftuar me karakteristika që ka ky qytet dhe integrimin e komunitetit shqiptar.
Ministri Buja me kryetaren e Halmstad
Po ashtu, ministrat Buja e Makolli janë pritur edhe nga Shoqata e shqiptarëve në Suedi "Iliria", ndërkaq kanë marrë pjesë në manifestimin e 100 -vjetorit të shteti shqiptar që u mbajt në Halmstad.
Me komunitetin shqiptar
Në fjalën përshëndetëse, ministri Buja theksoi peshën e madhe që ka diaspora dhe kontributin e saj në të gjitha proceset nëpër të cilat ka kaluar Kosova, ndërsa tha se këtë duam t'ua shpërblejmë duke u përkujdesur për pasardhësit tanë, që ta ruajnë gjuhën, kulturën dhe traditën shqiptare.
Me këtë rast, ministri Buja ndau mirënjohje për mësuesit shqiptarë në diasporë, ndërkaq veteranët me qëndrim në Suedi i dhuruan ministrit një shtatore të komandantit legjendar Adem Jashari!
Ministrit Buja i dhurohet shtatorja e Adem Jasharit
Në takim morën pjesë edhe ministri Makolli dhe ambasadori i Shqipërisë në Danimarkë, Arben Cici.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
luo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn